Document ID: /roh_data/filtered/fineweb-2-filterrobots_roh.jsonl.gz/35290

Durant quest'emna èn 14 studentas e students da la Scola auta turitgaisa d'art sa fatschentads cun il vitg da Vuorz. Ils resultats da lur impressiuns èn da vesair en la chasa da scola a partir dals 14 da mars.
Il motiv che las studentas ed ils students da la Scola auta turitgaisa d'art han gist elegì il vitg da Vuorz per lur dimora è Rafael Summerauer. El è sa participà al curs ed enconuscha il vitg da Vuorz neu da dimoras regularas tar ses tat e sia tatta.
Ils students e las studentas frequentan il curs da bachelor «art e medias» cun il focus principal sin la fotografia. La gruppa è sa fatschentada cun ils fastizs istorics en il vitg, sco era cun la populaziun e la vita da mintgadi.
RR actualitad 17:00